ANEXA 2 – Reguli aplicabile costurilor eligibile

# COSTURI BAZATE PE UNITĂŢI

**Locul de origine:** locul de reședință legal al participantului.

**Mijloace de transport sustenabil (numit în continuare transport din categoria „green travel”):** bicicletă, autobuz, autoturism utilizat în comun („car-pooling”) și tren. AN poate accepta alte mijloace de transport ca fiind sustenabile pe baza practicilor curente și de la caz la caz.

Costul bazat pe unități pentru transport în cazul utilizării mijloacelor de transport din categoria „green travel” este eligibil dacă acestea au fost utilizate pentru majoritatea călătoriei dus-întors (însemnând mai mult de 50% din distanța calculată conform calculatorului de distanțe).

**Costul bazat pe unități per bandă de distanță:** suma plătită pentru o călătorie dus-întors bazată pe distanța dintre locul de plecare și locul de sosire.

**Locul de desfășurare:** locul în care se află organizația gazdă. Dacă se specifică un alt loc de origine sau un alt loc de desfășurare a activității, beneficiarul trebuie să justifice acest lucru.

Durata deplasării nu va fi luată în considerare atunci când se stabilește conformitatea cu durata minimă eligibilă a activităților de mobilitate specificată în Ghidul Programului.

## 1.1 Transport

1. Calculul grantului total pentru transport:

Grantul total pentru transport se calculează prin înmulțirea numărului de participanți și însoțitoriper bandă de distanță, cu costul pe unitate aplicabil benzii de distanță în cauză și tipului de transport (din categoria „green travel” sau „non-green travel”), specificat în Anexa 3 la contract.

În scopul stabilirii benzii de distanță aplicabile, beneficiarul trebuie să indice distanța pentru o călătorie dus, folosind calculatorul de distanțe online disponibil pe site-ul Comisiei, la adresa: <https://erasmus-plus.ec.europa.eu/ro/resources-and-tools/distance-calculator>.

Grantul total pentru transport este calculat de beneficiar în instrumentul de raportare și gestionare al Corpului European de Solidaritate pe baza ratelor aplicabile ale costului bazat pe unități.

1. Eveniment declanșator:

Sprijinul pentru transport este eligibil numai dacă participantul a realizat în mod real activitatea.

1. Documente justificative:

Dovada participării la activitate, sub forma unei declarații semnate de participant și reprezentantul legal al organizației gazdă, în care se specifică numele participantului, scopul și locul desfășurării activității, precum și datele confirmate de începere și de încheiere ale activității.

Pe lângă documentele justificative menționate mai sus, în cazul transportului din categoria „green travel”: o declarație pe propria răspundere semnată de participantul care primește sprijinul de transport din categoria „green travel” va servi drept document justificativ. Participanții trebuie informați că au obligația de a păstra dovada deplasării (bilete de transport) și de a o prezenta beneficiarului, la cerere.

În cazul în care locul de plecare este diferit de locul de origine sau locul de sosire este diferit de locul de desfășurare, beneficiarul trebuie să raporteze motivul acestei diferențe. În cazul în care nu a avut loc nicio deplasare sau dacă aceasta a fost finanțată din alte surse ale UE decât programul Corpul European de Solidaritate, beneficiarul va indica în raportul său că nu este cerut sprijin financiar pentru transport

## 1.2 Bani de buzunar

1. Calculul grantului total:

Grantul total se calculează prin înmulțirea numărului de zile per participant cu costul pe unitate aplicabil per zi pentru țara gazdă în cauză, specificat în Anexa 3 la contract. In plus fata de calculul menționat anterior, se pot adăuga maximum 2 zile suplimentare de ”bani de buzunar” (o zi de călătorie înainte de fiecare activitate și o zi de călătorie ulterior activități) în cazul în care participantul primește sprijin pentru transport din categoria „non-green travel” (dacă este relevant) și până la 6 zile suplimentare pentru participanții care au primit un grant pentru transport din categoria „green travel”. Însoțitorii trebuie excluși din calcul.

În cazul unei întreruperi pe parcursul șederii, perioada de întrerupere nu va fi luată în considerare la calculul grantului pentru bani de buzunar. În cazul unei întreruperi datorate *forței majore*, participantului trebuie să i se permită să reia și să continue activitățile după întrerupere (în condițiile stabilite în prezentul contract).

În cazul în care participantul reziliază contractul încheiat cu beneficiarul din motive de *forță majoră*, participantul are dreptul să primească suma din grant corespunzătoare duratei efective a activității. Eventualele fonduri rămase trebuie să fie restituite beneficiarului, cu excepția cazului în care se stabilește altfel de comun acord între cele două părți.

1. Eveniment declanșator:

Banii de buzunar sunt eligibili numai dacă participantul a desfășurat în mod real activitatea pentru perioada specificată.

1. Documente justificative:

Dovada participării la activitate, sub forma unei declarații semnate de participant și de către reprezentantul legal al organizației gazdă, în care se specifică numele participantului, scopul și locul de desfășurare a activității, precum și datele confirmate de începere și de încheiere ale activității.

Dovada plății integrale a banilor de buzunar datorați participantului de către beneficiar, sub forma unei dovezi a transferului efectuat în contul bancar al participantului sau a unei chitanțe semnate de participant

1. Raportare:

Beneficiarul trebuie să raporteze în instrumentul de raportare și gestionare al Corpului European de Solidaritate toate activitățile realizate în cadrul proiectului.

În cazul în care durata unei activități este mai mare decât cea indicată în contractul semnat cu participantul, beneficiarul trebuie să modifice contractul pentru a ține seama de durata cea mai lungă, cu condiția ca suma rămasă din grant să permită acest lucru. În acest caz, beneficiarul trebuie să indice în instrumentul de raportare și gestionare al Corpului European de Solidaritate noua dată de începere și data de încheiere, în conformitate cu modificarea aprobată.

## 1.3 Sprijin organizațional

1. Calculul grantului total:

Grantul total se calculează prin înmulțirea numărului de zile per participant cu costul pe unitate aplicabil pentru țara gazdă în cauză, menționat în Anexa 3 la contract. In plus fata de calculul menționat anterior, se pot adăuga maximum 2 zile suplimentare de spriin organizațional (o zi de călătorie înainte de fiecare activitate și o zi de călătorie ulterior activități) în cazul în care participantul primește sprijin pentru transport din categoria „non-green travel” (dacă este relevant) și până la 6 zile suplimentare pentru participanții care au primit un grant pentru transport din categoria „green travel”. Numărul total de persoane luate în considerare pentru sprijinul organizațional poate include și însoțitorii

Persoanele care participă la vizite pregătitoare nu sunt luate în considerare la calculul sprijinului organizațional. Sunt disponibile fonduri specifice pentru vizitele pregătitoare. A se vedea punctul 1.9 de mai jos.

1. Eveniment declanșator:

Sprijinul organizațional este eligibil numai dacă participantul a desfășurat în mod real activitatea în perioada specificată

1. Documente justificative:

Dovada participării la activitate, sub forma unei declarații semnate de către participant și de către reprezentantul legal al organizației gazdă, în care se specifică numele participantului, scopul și locul de desfașurare a activității, precum și datele confirmate de începere și de încheiere ale activității.

1. Raportare:

Beneficiarul trebuie să raporteze în instrumentul de raportare și gestionare al Corpului European de Solidaritate cu privire la numărul real de participanți la activități.

Beneficiarul trebuie să solicite participanților să completeze chestionarul standard online furnizat de Comisia Europeană (raportul participantului).*]*

## 1.4 Costuri aferente gestionării proiectului (costuri de management)

1. Calculul grantului total:

Grantul total se calculează prin înmulțirea numărului de activități ale echipelor de voluntari și/sau a numărului de participanți la activitățile de voluntariat individual, excluzând însoțitorii, cu costul pe unitate aplicabil și limitat, specificat în Anexa 3 la contract astfel cum se precizează în Anexa 3 la acord.

1. Eveniment declanșator:

Grantul aferent gestionării proiectului este eligibil numai dacă participantul a desfășurat în mod real activitatea pentru perioada specificată.

1. Documente justificative:

Dovada realizării proiectului va fi furnizată sub forma unei descrieri a activităților desfășurate în raportul final.

1. Raportare:

Beneficiarul trebuie să raporteze în instrumentul de raportare și gestionare al Corpului European de Solidaritate cu privire la toate activitățile realizate în cadrul proiectului.

## 1.5 Sprijin pentru includere destinat organizațiilor

1. Calculul grantului total:

Grantul total se calculează prin înmulțirea numărului de zile de activitate pentru fiecare participant oportunități reduse cu costul pe unitate aplicabil pentru țara gazdă în cauză, menționat în Anexa 3 la contract.

În plus față de calculul menționat anterior, se pot adăuga maximum 2 zile suplimentare de spriin pentru includere (o zi de călătorie înainte de fiecare activitate și o zi de călătorie ulterior activități) în cazul în care participantul primește sprijin pentru transport din categoria „non-green travel” (dacă este relevant) și până la 6 zile suplimentare pentru participanții care au primit un grant pentru transport din categoria „green travel”.. Însoțitorii trebuie excluși din calcul.

1. Eveniment declanșator:

Sprijinul pentru includere destinat organizațiilor este eligibil numai dacă participantul a desfășurat în mod real activitatea.

1. Documente justificative:

Dovada realizării măsurilor și activităților suplimentare, în scopul promovării incluziunii sociale, sub forma unei descrieri a acestor măsuri în raportul final

Dovada participării la activitate, sub forma unei declarații semnate de către participant și de către reprezentantul legal al organizației gazdă, în care se specifică numele participantului, numele organizației gazdă, scopul și locul de desfășurare a activității, precum și datele confirmate de începere și de încheiere ale acesteia.

1. Raportare

Beneficiarul trebuie să raporteze în instrumentul de raportare și gestionare al Corpului European de Solidaritate cu privire la toate activitățile în care au fost implicați participanți cu oportunități reduse, realizate în cadrul proiectului.

Beneficiarul trebuie să raporteze în instrumentul de raportare și gestionare al Corpului European de Solidaritate obstacolele cu care s-a confruntat participantul, precum și măsurile și activitățile realizate în sprijinul participării sale în proiect

## 1.6 Sprijin lingvistic

În cazul activităților transfrontaliere, costul pe unitate este eligibil numai pentru limbile și/sau nivelurile care nu sunt oferite de instrumentul pentru sprijin lingvistic online (OLS).

1. Calculul grantului total:

Grantul total se calculează prin înmulțirea numărului total de participanți care primesc sprijin lingvistic cu costul pe unitate menționat în Anexa 3 la contract. Participanții care au beneficiat de sprijin lingvistic online (OLS) vor fi excluși din acest calcul. *Participanţii la o activitate de voluntariat de lungă durată* vor primi sprijin lingvistic suplimentar echivalent cu același cost pe unitate, specificat în Anexa 3 la contract. Dacă rezultatul evaluării OLS (testul de plasament OLS) arată că nivelul unui participant la limba necesară nu este acoperit de OLS, acest rezultat va fi considerat drept o justificare suficientă pentru a solicita contribuția unitară pentru sprijin lingvistic, astfel cum se precizează în Ghidul programului.

1. Eveniment declanșator:

Grantul este eligibil numai în cazul în care participantul a luat parte la cursul de limbă sau pregătirea lingvistică, în limba în care se desfășoară activitatea de învăţare sau de lucru/stagiu.

1. Documente justificative:

Dovada participării la cursuri de limbă, sub forma unei declarații sau a unui certificat semnat(e) de către furnizorul de curs, în care se specifică numele participantului, limba predată, formatul și durata cursurilor lingvistice furnizate sau, în cazul în care formarea lingvistică este furnizată de către organizația de trimitere sau de către organizația gazdă: o declarație semnată și datată de către de organizația care furnizează formarea, în care se specifică numele participantului, limba predată, formatul și durata formării lingvistice furnizate.*]*

1. Raportare:

Beneficiarul trebuie să raporteze cu privire la participanții care au utilizat granturi pentru sprijin lingvistic și OLS.*]*

## 1.7 Vizite pregătitoare

1. Calculul grantului total:

Grantul total se calculează prin înmulțirea numărului total de persoane care participă la vizitele pregătitoare cu costul pe unitate aplicabil, specificat în Anexa 3 la contract.

1. Eveniment declanșator:

Grantul pentru vizita pregătitoare este eligibil numai dacă participantul a participat în mod real la vizita pregătitoare.

1. Documente justificative:

Dovada participării la vizita pregătitoare, sub forma unei agende a vizitei, inclusiv numele vizitatorilor, semnată de vizitatori și de organizația gazdă.*]*

# Costuri reale

## Costuri excepționale

1. Calculul cuantumului grantului:

Grantul reprezintă o rambursare în proporție:

* de 80% a costurilor eligibile aferente unei garanții de prefinațare,
* de 80% a costurilor eligibile pentru transport costisitor pentru participanții eligibile
* de 100% a costurilor eligibile suportate efectiv pentru participarea tinerilor oportunități reduse, pentru costuri aferente mentoratului consolidat, costuri legate de vize, permise de ședere, vaccinări, certificate medicale etc*]*

1. Costuri eligibile:
2. Costuri aferente unei garanții de prefinanțare, depuse de beneficiar, în cazul în care o astfel de garanție este solicitată de AN, astfel cum se menționează în fișa de date (a se vedea punctul 4).
3. Costuri de transport costisitor: Costul de transport în modul cel mai economic și mai eficient, în cazul în care costul pe unitate nu acoperă cel puțin 70% din costurile de deplasare eligibile. Costurile excepționale pentru transport costisitor înlocuiesc sprijinul pentru transport.
4. Costurile suportate de organizații pentru a sprijini participarea tinerilor cu oportunități reduse sau nevoi speciale în condiții egale cu ceilalți participanți legate de:

* costuri asociate ajustării rezonabile sau investițiilor în active fizice
* mentorat consolidat, adică pregătirea, implementarea și urmărirea activităților personalizate. Candidații trebuie să justifice faptul că regulile standard de finanțare (costul bazat pe unitate „sprijin pentru includere destinat organizațiilor” pe zi per participant) nu acoperă cel puțin 80 % din costurile suportate. În cazul in care sunt aprobate, costurile excepționale pentru sprijinirea participării tinerilor oportunități reduse vor înlocui grantul de sprijin pentru includere destinat organizațiilor.

1. Costuri legate de asigurarea personală pentru activități în țară (voluntari români care fac voluntariat în România).
2. Costuri asociate recunoașterii calificărilor academice și/sau profesionale (de exemplu, copii legalizate, traduceri, proceduri administrative, teste de aptitudini etc).
3. Costuri legate de viză și asociate vizei, permise de ședere, vaccinări, certificări medicale, costuri asociate cerințelor de autorizare .]
4. Documente justificative:

Dovada costului garanției financiare, eliberată de organismul care a oferit garanția beneficiarului, în care se specifică denumirea și adresa organismului care a emis garanția financiară, cuantumul costului garanției și moneda în care a fost plătit și în care figurează data și semnătura reprezentantului legal al organismului care a emis garanția.

În cazul costurilor de transport costisitor: dovada plății costurilor aferente pe baza facturilor care dovedesc costurile reale suportate și care specifică numele și adresa organismului care emite factura, suma și moneda, data facturii și traseul de călătorie.

În cazul costurile suportate de organizații pentru a sprijini participarea tinerilor cu oportunități reduse: dovada plății costurilor aferente pe baza facturilor care dovedesc costurile reale suportate, în care se specifică numele și adresa organismului care emite factura, suma și moneda. În cazul personalului intern al organizației-gazdă (beneficiarul prezentului contract), fișele de pontaj semnate de superiorul ierarhic sunt, de asemenea, acceptabile, cu condiția să specifice numărul de ore și costul pe oră.

În cazul costurilor legate de vize, permise de ședere, vaccinări și certificări medicale: dovada plății costurilor aferente pe baza unor facturi care dovedesc costurile reale suportate și în care se menționează denumirea și adresa organismului care emite factura, suma, moneda și data facturii.

1. Raportare:

Beneficiarul trebuie să raporteze tipul de cheltuieli directe și valoarea reală a cheltuielilor suportate, pentru fiecare tip de cost.